Sweet Nothing (שיר של טיילור סוויפט)

"Sweet Nothing" הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה השנים־עשר מתוך אלבום האולפן העשירי של הזמרת, Midnights.<ref name=":0"></ref> השיר נכתב והופק על ידי סוויפט וג'ו אלווין, בן־זוגה באותה העת, שהשתמש בשם העט שלו, ויליאם באורי. זוהי בלדה אלקטרונית המובלת על ידי מנגינת פסנתר. הוא מלווה לצלילי סקסופון וקלרינט. מילותיו עוסקות בהערכתה של הזמרת כלפי בחיר לבה על נוכחותו המרגיעה ומחוויות שונות שעברה יחד איתו.

בביקורות על Midnights שיבחו המבקרים את מילותיו האינטימיות, הרגשות שהוא מציף בעת האזנה אליו והפקתו העדינה. חלק בחרו בו כאחת מהרצועות הטובות ביותר באלבום. Esquire דירג אותו בין השירים הטובים ביותר של 2022. מבחינה מסחרית, "Sweet Nothing" הגיע בשיאו למקום ה-14 בבילבורד גלובל 200 ולארבעים השירים הפותחים במצעדי הפזמונים באוסטרליה, קנדה, הפיליפינים, פורטוגל, סינגפור, ארצות הברית ווייטנאם.

== רקע ==
[[ג'ו אלווין, כתב לצד סוויפט ואנטונוף את "Sweet Nothing" תחת שם העט ויליאם באורי.]]
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר.<ref name="RS/reveal"></ref> בחצות חשפה ברשתות החברתיות את שמו של האלבום, Midnights, ואת עטיפתו.<ref name="RS/reveal"/> עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי.<ref></ref> החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בת שלושה-עשר פרקים בשם "Midnights Mayhem with Me".<ref name="Full Tracklist"></ref><ref name="mcardle"></ref> בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק ה-12, שפורסם כמה ימים לאחר מכן, הכריזה סוויפט על כותרת השיר, "Sweet Nothing".<ref></ref>

"Sweet Nothing" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט כתבה והפיקה את "Sweet Nothing" לצד אנטונוף ובן-זוגה, ג'ו אלווין, שיצר את השיר תחת שם העט ויליאם באורי. במהדורת הדלוקס של האלבום פורסם רמיקס פסנתר לשיר.<ref></ref> סוויפט ביצעה לראשונה את "Sweet Nothing" ב-24 באוגוסט 2023 במהלך הופעתה במקסיקו סיטי כחלק מסיבוב ההופעות "The Eras Tour" מתוך הקטע של "שירי ההפתעה".<ref></ref>

== ניתוח מוזיקלי ==
אורכו של "Sweet Nothing" עומד על שלוש דקות ושמונה שניות.<ref name=":2"></ref> סוויפט כתבה אותו עם אלווין (המוכר בשם העט ויליאם באורי) והפיקה אותו לצד אנטונוף. ב-"Sweet Nothing" השתמש אנטונוף בכלים אינסטרומנטליים רבים, דוגמת תופים, פסנתר וסינתיסייזרים מסוגי מוג, ג'ונו 6 ופרופט 5. אוות סמית' ניגן את צלילי העוגב, הסקסופון, החליל והקלרינט, שהוקלטו בפלז'ר היל רקורדינג שבפורטלנד. "Sweet Nothing" עצמו הוקלט באולפני ראף קאסטמר בברוקלין ובאולפני אלקטריק ליידי בניו יורק. המיקסינג בוצע על ידי סרבאן גאנה וברייס בורדון בסטרלינג סאונד אדגוואטר.<ref name=linernotes></ref>

"Sweet Nothing" היא בלדה המושפעת ממוזיקת המיינסטרים של שנות ה-70.<ref></ref><ref></ref> העיבוד האקוסטי שלו מבדיל אותו משאר שירי האלבום, המאופיינים במקצבי פופ אלקטרוני.<ref></ref> מנגינתו הכללית מבוססת על צלילי פסנתר חשמלי,<ref name=":4"></ref><ref></ref> וכולל כמה קטעים אינסטרומנטליים בהובלת סקסופון וקלרינט.<ref name=":4" /><ref name=":3"></ref><ref name=":1"></ref> כותרתו שאובה מהביטוי "Sweet Nothing", המציין מחוות רומנטיות חסרות משמעות שנועדו רק לצורך פיתוי וגירוי מיני. סביב עלילתו מספרת סוויפט על אהובה ועל כך שהיא איננה מצפה ממנו לכלום. היא מתארת אותו כאתנחתא מרגיעה בתוך העולם הסוער שלה. היא מתארת אינטימיות זוגית במטבח, שנרמזת בכמה משירי העבר שלה, כמו "All Too Well" (2012) ו-"Cornelia Street" (2019).<ref name=":00"></ref> כמו כן, מספר השיר על מאבקיה עם התהילה שלה כמוזיקאית מפורסמת.<ref></ref>

== ביקורות ==
"Sweet Nothing" זכה לשבחים רבים מצד מבקרי המוזיקה העכשווית. אלכס הופר מ-American Songwriter העריך את הפשטות הרומנטית שיש בשיר.<ref></ref> ג'ייסון ליפשוץ מהבילבורד דירג אותו במקום השמיני בטיבו מבין רצועות האלבום. לדבריו, העדינות שלו השפיעה רבות על מכלולו של Midnights. מארק הירש מ-Entertainment Weekly תיאר את "Sweet Nothing" כמקסים בהכרת התודה של סוויפט למישהו שלא דורש ממנה כלום.<ref></ref> ריק קווין מ-PopMatters בחר ב-"Sweet Nothing" כאחד השירים שהציגו בצורה הטובה ביותר את יכולתה של סוויפט להביע את רגשותיה.<ref></ref> ניל מקורמיק מ-The Daily Telegraph טען כי מדובר בשיר הטוב ביותר מתוך Midnights.<ref></ref> כתב Financial Times, לודוויץ' האנטר-טילני, שיבח את אנטונוף על הפקת הרצועה,<ref></ref> וב-Esquire הכלילו אותה ברשימת "45 השירים הטובים ביותר של 2022".<ref name=":5"></ref>

== הצלחה מסחרית ==
לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Sweet Nothing" דורג באותו שבוע במקום ה-15. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה)<ref></ref> ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.<ref name="Rowley"></ref> בקנדה הוט 100 הגיע בשיאו למקום ה-15, ואף קיבל מאיגוד תעשיית ההקלטות הקנדי תואר זהב. בשאר העולם נכנס "Sweet Nothing" למצעדי המוזיקה ב (12), אוסטרליה (14), ארצות הברית (14), סינגפור (15), מלזיה (16), וייטנאם (27) ופורטוגל (34).

== קרדיטים ==
כל הקרדיטים שלהלן לקוחים מהערות האלבום של Midnights:<ref name="linernotes" />

* טיילור סוויפט – קולות, כתיבה, הפקה
* ויליאם באורי – כתיבה
* ג'ק אנטונוף – הפקה, תכנות, הנדסה קולית, תופים, כלי הקשה, סינתיסייזר מוג, סינתיסייזר ג'ונו 6, סיניסייזר מודולרי, סינתיסייזר פרופט 5, פסנתר, הקלטה
* אוון סמית' – הנדסה קולית, אורגן, סקסופון, חליל, קלרינט
* מגן סירל – עוזר הנדסה קולית
* ג'ון שר – עוזר הנדסה קולית
* ג'ון רוני – עוזר הנדסה קולית
* סרבן גניאה – מיקסינג
* ברייס בורדון – עוזר מיקסינג
* רנדי מריל – מאסטרינג
* לאורה סיסק – הנדסה קולית, הקלטה

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ויליאם באורי
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירי אהבה
קטגוריה:בלדות משנות ה-2020
קטגוריה:שירי זהב באוסטרליה